pythainlp/thai-wiki-dataset-v3 huggingface dataset:
เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์

เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ ดยุกที่ 3 แห่งคัมบาร์ลันด์และเทวิอ็อตเดล (Ernst August; 21 กันยายน ค.ศ. 1845 – 14 พฤศจิกายน ค.ศ. 1923) เป็นพระราชโอรสพระองค์โตและพระองค์เดียวของพระเจ้าเกออร์คที่ 5 แห่งฮันโนเฟอร์และพระมเหสีมารีแห่งซัคเซิน-อัลเทินบวร์ค พระองค์ถูกลิดลอนจากราชบัลลังก์แห่งฮันโนเฟอร์เมื่อผนวกกับปรัสเซียในปี 1866 และต่อมาดัชชีเบราน์ชไวค์ในปี 1884 แม้ว่าพระองค์จะเป็นทายาทสายชายอาวุโสที่สุดของพระเจ้าจอร์จที่ 1 ที่ 2 และที่ 3 ดยุกแห่งคัมบาลันด์ก็ถูกลิดรอน ของขุนนางอังกฤษและเกียรติยศที่ได้เข้าข้างเยอรมนีในสงครามโลกครั้งที่หนึ่ง แอ็นสท์ เอากุสท์เป็นเจ้าชายฮันโนเฟอร์พระองค์สุดท้ายที่ได้รับตำแหน่งราชวงศ์อังกฤษและสมาชิกของเครื่องราชอิสริยาภรณ์การ์เทอร์
== อ้างอิง ==
เจ้าชายสหราชอาณาจักร
ราชวงศ์ฮันโนเฟอร์
รัชทายาทผู้มีสิทธิโดยตรงที่ไม่เคยสืบราชสันตติวงศ์
มกุฎราชกุมารแห่งฮันโนเฟอร์
นายพลชาวออสเตรีย-ฮังการี
ไนต์ออฟเดอะการ์เตอร์
อารีนา เฟโดรอฟเซวา

อารีนา เซอร์เกเยฟนา เฟโดรอฟเซวา (Арина Сергеевна Федоровцева; Arina Sergeyevna Fedorovtseva) เกิดเมื่อวันที่ 19 มกราคม ค.ศ. 2004 เป็นนักวอลเลย์บอลหญิงชาวรัสเซีย เล่นในตำแหน่งตัวตบหัวเสา ปัจจุบันเล่นลีกอาชีพกับทีมเฟเนร์บาห์เช โอเปต ในประเทศตุรกี เป็นนักวอลเลย์บอลหญิงทีมชาติรัสเซีย โดยติดทีมชาติครั้งแรกเมื่ออายุ 17 ปี
==ประวัติ==
อารีนา เฟโดรอฟเซวา เกิดในเมืองมอสโก พ่อของเธอคือ เซอร์เกย์ เฟโดรอฟเซฟ แชมป์กีฬาพายเรือ โอลิมปิกฤดูร้อน 2004 ในวัยเด็ก เธอได้เล่นกีฬาว่ายน้ำ แต่เมื่ออายุได้ 10 ปี เธอจึงเปลี่ยนมาเล่นกีฬาวอลเลย์บอล
ในปี 2018 เธอได้ย้ายไปคาซานและได้เข้าร่วมทีมอะคาเดมี ของดีนาโม คาซาน และได้รับรางวัลเหรียญเงิน
เมื่อวันที่ 30 ตุลาคม ค.ศ. 2019 เฟโดรอฟเซวา ได้ลงเล่นนัดแรกของเธอในรัสเซียนวอลเลย์บอลซูเปอร์ลีก แข่งขันกับทีมซาฮาลิน ยจโน-ซาฮาลินสค์ ที่รังเหย้าของดีนาโม คาซาน โดยการแข่งขันนัดนั้นเธอได้ทำคะแนนได้ 28 แต้มในการแข่งขัน โดยรวมแล้วในฤดูกาล 2019-20 เฟโดรอฟเซวา ได้ลงเล่นทั้งหมด 12 นัดให้กับสโมสร และได้รับรางวัลชนะเลิศจากการแข่งขันชิงแชมป์รัสเซียอีกด้วย
ในปี 2019 เฟโดรอฟเซวา ได้ลงเล่นให้กับวอลเลย์บอลหญิงทีมชาติรัสเซีย ในรุ่นอายุไม่เกิน 16 ปี และได้รับรางวัล เหรียญทองแดง ของการแข่งขันชิงแชมป์ยุโรปอีกด้วย ปีต่อมา เธอได้แข่งขันวอลเลย์บอลหญิงทีมชาติรัสเซีย ในรุ่นอายุไม่เกิน 17 ปี และชนะการแข่งขันชิงแชมป์ยุโรป ซึ่งเธอได้ยอมรับว่าเป็นผู้เล่นที่ดีที่สุดของการแข่งขัน และได้รับรางวัลผู้เล่นทรงคุณค่า (MVP)
ในปี 2021 เธอได้เซ็นสัญญากับเฟเนร์บาห์เช โอเปต ทีมดังจากตุรกี  รวมทั้งเธอได้สำเร็จการศึกษาระดับมัธยมปลายอีกด้วย
และในปีเดียวกันนั้น เธอก็มีชื่อเรียกติดทีมชาติชุดใหญ่เป็นครั้งแรก เมื่ออายุ 17 ปี เนื่องจากเธอได้ทำผลงานได้อย่างยอดเยี่ยม โดยเธอเป็นส่วนหนึ่งของทีมชาติรัสเซียในการแข่งขัน วอลเลย์บอลหญิงเนชันส์ลีก เข้าร่วมการแข่งขันทั้ง 15 นัดของทีมชาติในการแข่งขันและทำคะแนนได้ 190 คะแนน
รวมทั้งเธอก็ได้เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ประเทศญี่ปุ่น และการแข่งขันวอลเลย์บอลหญิงชิงแชมป์ยุโรป 2021
==สโมสร==
ดีนาโม คาซาน (ทีมเยาวชน) (ค.ศ. 2018–2020)
ดีนาโม อัคบาร์ (ค.ศ. 2019–2021)
เฟเนร์บาห์เช โอเปต (ค.ศ. 2021–ปัจจุบัน)
==ผลงาน==
===สโมสร===
2019–20 - รัสเซียนวอลเลย์บอลซูเปอร์ลีก: 16px ชนะเลิศ กับดีนาโม อัคบาร์
2019–20 - วอลเลย์บอลรัสเซียนคัพ: 16px ชนะเลิศ กับดีนาโม อัคบาร์
2020 - รัสเซียนวอลเลย์บอลซูเปอร์คัพ: 16px ชนะเลิศ กับดีนาโม อัคบาร์
2021 - วอลเลย์บอลหญิงชิงแชมป์สโมสรโลก: 16px รองชนะเลิศอันดับสอง กับเฟเนร์บาห์เช โอเปต
===ทีมชาติ (ระดับเยาวชน)===
วอลเลย์บอลหญิงชิงแชมป์ยุโรป รุ่นอายุไม่เกิน 16 ปี 2019: Bronze medal icon.svg รองชนะเลิศอันดับสอง
วอลเลย์บอลหญิงชิงแชมป์ยุโรป รุ่นอายุไม่เกิน 17 ปี 2020: Gold medal icon.svg - ชนะเลิศ
===รายบุคคล===
2019 - U16 ชิงแชมป์ยุโรป – "ตัวตบหัวเสายอดเยี่ยม"
2020 - U17 ชิงแชมป์ยุโรป – "ผู้เล่นทรงคุณค่า"
2020 - U17 ชิงแชมป์ยุโรป – "ตัวตบหัวเสายอดเยี่ยม"
2021 - รัสเซียนซูเปอร์ลีก – "เสิร์ฟยอดเยี่ยม"
2021 - ชิงแชมป์สโมสรโลก – "ตัวตบหัวเสายอดเยี่ยม"
==อ้างอิง==
==แหล่งข้อมูลอื่น==
Player profile - Fenerbahçe Website
Player Profile -CEV
นักวอลเลย์บอลหญิงชาวรัสเซีย
นักวอลเลย์บอลในโอลิมปิกฤดูร้อน 2020
แอ็นสท์ เอากุสท์

แอ็นสท์ เอากุสท์ (Ernst August, Ernest Augustus) อาจหมายถึง
แอ็นสท์ เอากุสท์ ผู้คัดเลือกแห่งฮันโนเฟอร์
พระเจ้าแอ็นสท์ เอากุสท์ที่ 1 แห่งฮันโนเฟอร์
เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ พระราชนัดดาในพระเจ้าแอ็นสท์ เอากุสท์ที่ 1
แอ็นสท์ เอากุสท์ ดยุกแห่งเบราน์ชไวค์ พระโอรสองค์เล็กในมกุฎราชกุมารแห่งฮันโนเฟอร์
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1914) พระโอรสองค์โตในดยุกแห่งเบราน์ชไวค์
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1954) พระโอรสของเจ้าชายองค์ก่อนหน้า
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1983) พระโอรสของเจ้าชายองค์ก่อนหน้า
เดไออิมอน สิ่งที่พบพาน

เดไออิมอน สิ่งที่พบพาน  เป็นซีรีส์มังงะญี่ปุ่นโดยริน อาซาโนะ ตีพิมพ์ในนิตยสารยังเอช นิตยสารมังงะแนวเซเน็งของสำนักพิมพ์คาโดกาวะ โชเต็งตั้งแต่ปี พ.ศ. 2559 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 13 ได้รับการดัดแปลงเป็นซีรีส์อนิเมะโทรทัศน์โดยสตูดิโอเอ็นคอเรจฟิมส์ ออกอากาศตั้งแต่เดือนเมษายนถึงเดือนมิถุนายน พ.ศ. 2565
== ตัวละคร ==
== หมายเหตุ ==
== อ้างอิง ==
== แหล่งข้อมูลอื่น ==
เดไออิมอน สิ่งที่พบพาน ที่ ยังเอช 
อนิเมะ เดไออิมอน สิ่งที่พบพาน ที่อนิ-วัน ไทยแลนด์
อนิเมะ เดไออิมอน สิ่งที่พบพาน ที่อนิ-วัน เอเชีย
อนิเมะ เดไออิมอน สิ่งที่พบพาน ที่ปีลีปีลี
มังงะที่ตีพิมพ์ในปี พ.ศ. 2559
อนิเมะที่ออกฉายในปี พ.ศ. 2565
การ์ตูนญี่ปุ่นแนวเซเน็ง
เอ็นคอเรจฟิมส์
การเลือกตั้งสมาชิกสภาผู้แทนราษฎรจังหวัดราชบุรี เขต 3 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรราชบุรี เขต 3 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดราชบุรีแทนที่ปารีณา ไกรคุปต์ ที่พ้นจากตำแหน่งตามคำพิพากษาของศาลฎีกาเมื่อวันที่ 7 เมษายน พ.ศ. 2565 โดยกำหนดให้มีการเลือกตั้งในวันที่ 21 พฤษภาคม พ.ศ. 2565 ผลการเลือกตั้งปรากฏว่าพรรคประชาธิปัตย์ชนะขาดลอย
== ที่มา ==
เมื่อวันที่ 10 กุมภาพันธ์ พ.ศ. 2564 คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติชี้มูลความผิดปารีณา ไกรคุปต์ ว่าฝ่าฝืนหรือไม่ปฏิบัติตามมาตรฐานจริยธรรมอย่างร้ายแรง ในกรณีบุกรุกเขตป่าสงวนและเขตป่าไม้รวม 711 ไร่ ปารีณาถูกศาลฎีกาสั่งหยุดปฏิบัติหน้าที่เมื่อวันที่ 25 มีนาคม พ.ศ. 2564 และให้พ้นจากตำแหน่ง ในวันที่ 7 เมษายน พ.ศ. 2565 และยังสั่งให้เพิกถอนสิทธิเลือกตั้งเป็นเวลา 10 ปี ตามกฎหมายกำหนดให้ต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
== ผู้สมัคร ==
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 21-25 เมษายน พ.ศ. 2565 โดยพรรคการเมืองที่ส่งผู้สมัครมีรายชื่อดังต่อไปนี้
{|class = "wikitable"
! colspan="2" | พรรค!! ผู้สมัคร!! หมายเลข
|-
| bgcolor="" | || เสรีรวมไทย|| นางณัฐทนันต์ นิธิภณยางสง่า || 1
|-
| bgcolor="" | || ประชาธิปัตย์|| นายชัยทิพย์ กมลพันธ์ทิพย์ || 2
|-
| bgcolor= | || เสมอภาค|| นายภิญโญศิลป์ สังวาลวงศ์ || 3
|-
|}
=== ปฏิกิริยา ===
พรรคการเมืองต่าง ๆ มีปฏิกิริยาเกี่ยวกับการส่งผู้สมัครรับเลือกตั้งดังนี้
พรรคพลังประชารัฐ ซึ่งเป็นพรรคที่ชนะการเลือกตั้งครั้งก่อน มีมติไม่ส่งผู้สมัครเข้าชิงตำแหน่งสมาชิกสภาผู้แทนราษฎร เนื่องจากว่าที่ผู้สมัครรับเลือกตั้ง ซึ่งเป็นญาติของปารีณา ยังเป็นสมาชิกพรรคไม่ครบ 90 วัน
พรรคภูมิใจไทย อนุทิน ชาญวีรกูล หัวหน้าพรรค ให้สัมภาษณ์ถึงการส่งผู้สมัครรับเลือกตั้งซ่อม ส.ส.ราชบุรี เขต 3 ว่าพรรคไม่ส่งผู้สมัคร เนื่องจากเหลือเวลาอยู่ไม่กี่เดือน และพรรคภูมิใจไทยยึดหลักว่า ถ้าผู้แทนที่เสียไปเป็นของพรรคร่วมรัฐบาล ไม่ได้เป็นของพรรคภูมิใจไทย จะไม่ส่ง
พรรคเพื่อไทย ไม่ส่งผู้สมัครในเขตดังกล่าว เพราะเห็นว่าเวลาที่เหลือในสภาเหลือไม่มาก และพรรคให้น้ำหนักไปที่การเลือกตั้งใหญ่ ซึ่งคาดว่าจะเกิดขึ้นในเร็ววันนี้ เนื่องจากเชื่อว่ารัฐบาลนี้คงอยู่ไม่ครบ 4 ปี
== ผลการเลือกตั้ง ==
== อ้างอิง ==
ราชบุรี เขต 3 แทนตำแหน่งที่ว่าง พ.ศ. 2565
ราชบุรี เขต 3 แทนตำแหน่งที่ว่าง พ.ศ. 2565
3
อำเภอจอมบึง
อำเภอโพธาราม
รักเรานั้นไว้หลังครองโลก

รักเรานั้นไว้หลังครองโลก หรือ รักหลังครองโลก  เป็นซีรีส์มังงะญี่ปุ่น เขียนเรื่องโดยฮิโรชิ โนดะ และวาดภาพโดยทากาฮิโระ วากามัตสึ ตีพิมพ์ในนิตยสารโชเน็งแมกกาซีนรายเดือน นิตยสารมังงะแนวโชเน็งของสำนักพิมพ์โคดันชะตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ เริ่มออกอากาศในเดือนเมษายน พ.ศ. 2565
== ตัวละคร ==
== อ้างอิง ==
== แหล่งข้อมูลอื่น ==
ที่โชเน็งแมกกาซีนรายเดือน 
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2565
มังงะของสำนักพิมพ์โคดันชะ
การ์ตูนญี่ปุ่นแนวโชเน็ง
ซูเปอร์ฮีโรในอนิเมะและมังงะ
โปรเจกต์นัมเบอร์ไนน์
เดกซ์เพรส
การ์ตูนญี่ปุ่นแนววรรณกรรมล้อ
จอมเวทแห่งรุ่งอรุณ

จอมเวทแห่งรุ่งอรุณ  เป็นซีรีส์ไลต์โนเวลญี่ปุ่นแนวจินนิมิต เขียนโดยคาเกรุ โคบายาชิ และวาดภาพประกอบโดยทากาชิ อิวาซากิ โดยออกแบบตัวละครบางส่วนโดยโยชิโนริ ชิซูมะ เป็นภาคต่อของปฐมมนตรา ตำราพลิกโลก สำนักพิมพ์โคดันชะตีพิมพ์เป็นหนังสือในเครือ Kodansha Ranobe Bunko ตั้งแต่เดือนสิงหาคม พ.ศ. 2561 ถึงเล่มที่ 5 ได้รับการดัดแปลงเป็นมังงะ วาดภาพโดย Tatsuwo ตีพิมพ์ในนิตยสารโชเน็งซีเรียสรายเดือน นิตยสารมังงะแนวโชเน็งของสำนักพิมพ์โคดันชะ และรวบรวมเป็นหนังสือมังงะรวมเล่ม (ทังโกบง) ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอเท็ตซึกะโปรดักชัน ออกอากาศตี้งแต่เดือนเมษายนถึงกรกฎาคม พ.ศ. 2565
== ตัวละคร ==
== อ้างอิง ==
== แหล่งข้อมูลอื่น ==
นิยายญี่ปุ่นที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2565
การ์ตูนญี่ปุ่นแนวจินตนิมิต
มังงะของสำนักพิมพ์โคดันชะ
ไลต์โนเวล
การ์ตูนญี่ปุ่นแนวโชเน็ง
เทซูกะโปรดักชัน
วัดพระธาตุจอมคำ

วัดพระธาตุจอมคำ, วัดจอมตอง, วัดจอมทอง หรือ วัดจองคำ (စွမ်ခမ်းကျောင်းတိုက်) เป็นวัดในเมืองเชียงตุง อำเภอเชียงตุง รัฐฉาน ประเทศพม่า มีพระธาตุเก่าแก่ ภายในเจดีย์บรรจุพระเกศาธาตุของพระพุทธเจ้า สร้างอยู่บนยอดเนินที่สูงที่สุดของเมืองเชียงตุง
พระธาตุสร้างขึ้นในสมัยพญาเจ็ดพันตูหรือเจ้าสัตตพันธุราชา กษัตริย์แห่งเมืองเชียงตุง ทรงครองราชย์เมื่อ พ.ศ. 1893 ในครั้งนี้ทรงนำพระมหาเถระ 4 รูปไปด้วย และได้สร้างวัดให้พระหงสาวดีอยู่ รูปแบบเจดีย์ประธานของวัดเป็นเจดีย์มอญผสมพุกาม เจดีย์องค์นี้พังลงเมื่อ พ.ศ. 2034 จากเหตุการณ์แผ่นดินไหว พระเจ้าอทิตยราชกษัตริย์แห่งเมืองเชียงตุง ทรงบูรณปฏิสังขรณ์เมื่อ พ.ศ. 2052 ให้กลับมาสู่สภาพเต็มองค์เหมือนเดิม
เจดีย์องค์นี้มีชื่อที่หลากหลายตามการบูรณะ เช่น สุวรรณจังโกเจติยาราม พระธาตุจอมคำหลวง พระธาตุจอมตอ พระธาตุจอมตอง พระธาตุจอมทองหลวง ปัจจุบันคุ้นเคยกับชื่อ พระธาตุหลวงจอมทอง องค์พระเจดีย์สูง 226 ฟุต กว้าง 84 ฟุต ประดับด้วยเพชรพลอย 882 เม็ด
==อ้างอิง==
พระธาตุจอมคำ
สิ่งก่อสร้างในเชียงตุง
วัดพระแก้ว (เชียงตุง)

วัดพระแก้ว เป็นวัดในเมืองเชียงตุง อำเภอเชียงตุง รัฐฉาน ประเทศพม่า
ประวัติการสร้างวัดปรากฏหลักฐานใน ตำนานเมืองเชียงตุง ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแผ่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย ในตำนานระบุว่า พระองค์มีความประสงค์ที่จะสร้างวัดพระแก้วให้พระสงฆ์ฝ่ายลังกาจำพรรษาอยู่
ต่อมาเจ้าฟ้าก้อนแก้วอินแถลงได้จัดสร้างวัดขึ้นใหม่ ในวิหารมีพระพุทธรูป หลายองค์ มีพระแก้วมรกต ซึ่งวิหารประดับประดาตกแต่งด้วยกระจกสีและลายฉลุไม้ ได้รับอิทธิพลสกุลช่างมัณฑะเลย์ แบบเตงเบงกาว มณฑปมีเครื่องยอดทรงพระธาตุ มีหลังคา 9 ชั้น ทรงกรวยแหลม มีฉัตรประดับที่สุดของหลังคาลวดลายทั้งหมดเลียนแบบขนมปังขิง ภายในประดิษฐานพระพุทธรูปศิลปะพม่ากับไทรัฐฉาน และอิทธิพลสกุลศิลปะพุกามตอนปลาย ผสมมัณฑะเลย์ สร้างขึ้นเมื่อ พ.ศ. 2465 แล้วเสร็จเมื่อ พ.ศ. 2470 ในสมัยเจ้าฟ้าก้อนแก้วอินแถลง
วัดพระแก้วอยู่ติดกับหอคำหลวงของเจ้าฟ้าเมืองเชียงตุง วิหารของวัดหันหน้าเข้าสู่วิหารวัดพระเจ้าหลวง ด้านหลังวิหารมีเจดีย์ทรงระฆัง 1 องค์ ไม่ปรากฏอายุการสร้างที่ชัดเจน องค์เจดีย์มีศิลปะผสมผสานล้านนากับพม่า ส่วนฐานบัวอยู่ในฐานยกเก็จซึ่งใกล้เคียงกับศิลปะล้านนายุคหลัง ส่วนรองรับองค์ระฆังมีรูปแบบศิลปะพม่า
==อ้างอิง==
พระแก้ว
สิ่งก่อสร้างในเชียงตุง
วัดป่าเชต์มหาราชฐาน

วัดป่าเชต์มหาราชฐาน หรือ วัดป่าเจ (西双版纳总佛寺, Zongfo Temple) เป็นวัดในพระพุทธศาสนา นิกายเถรวาท ในเมืองเชียงรุ่ง จังหวัดปกครองตนเองชนชาติไท สิบสองปันนา มณฑลยูนนาน ประเทศจีน เป็นวัดของชาวไทลื้อ เป็นจุดศูนย์รวมชาวไทลื้อที่นับถือศาสนาพุทธ มีเนื้อที่ประมาณ 3,000 ตารางเมตร ปัจจุบันมีสมเด็จพระสังฆราชหลวงจอมเมือง วรรณศิริ ดำรงตำแหน่งเจ้าอาวาส
วัดป่าเชต์มหาราชฐานสร้างเมื่อ พ.ศ. 1158 ตำนานเล่าว่ามีพระสงฆ์พม่าสองรูปเดินทางมาแสวงบุญที่สิบสองปันนา แล้วสร้างวัดขึ้น ในอดีตเป็นวัดที่ใหญ่ และยังเป็นวิทยาลัยสงฆ์ของเมืองเชียงรุ่ง เป็นสถานที่ประกอบพิธีกรรมทางศาสนาของชนชั้นปกครองในสิบสองปันนา วัดเคยถูกทำลายในช่วงปฏิวัติวัฒนธรรมจีน
อาคารและเสนาสนะภายในวัด ได้แก่ เจดีย์ขาว เจดีย์แปดเหลี่ยม วิหาร อุโบสถ กุฏิพระภิกษุสามเณร และสถาบันทางพระพุทธศาสนา คือ วิทยาลัยพระพุทธศาสนาของมณฑลยูนนาน สิ่งก่อสร้างในวัดแห่งนี้ ส่วนหนึ่งได้รับทุนงบประมาณการก่อสร้างจากสาธุชนชาวไทย ด้านหลังของวัดมีต้นพระศรีมหาโพธิ์ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีได้ทรงปลูกไว้เมื่อครั้งเสด็จมาเยือนเมื่อ พ.ศ. 2536
==อ้างอิง==
ป่าเชต์มหาราชฐาน
สิ่งก่อสร้างในมณฑลยูนนาน
ชาวไทลื้อ
เชียงรุ่ง
วัดมหาราชฐานสุทธาวาส

วัดมหาราชฐานสุทธาวาส หรือ วัดไทลื้อ (曼春满佛寺, Manchunman Temple) เป็นวัดในพระพุทธศาสนา นิกายเถรวาท ในหมู่บ้านกาหลั่นป้า เมืองเชียงรุ่ง จังหวัดปกครองตนเองชนชาติไท สิบสองปันนา มณฑลยูนนาน ประเทศจีน เป็นวัดของชาวไทลื้อ ปัจจุบันเป็นสถานที่ท่องเที่ยวที่ได้รับความนิยมมาก
ชาวไทลื้อเรียกว่า วัดสวนม่อน สร้างเมื่อ พ.ศ. 1126 มีอายุมากกว่า 1,400 ปี วัดมีความชำรุดทรุดโทรมหลังปฏิวัติวัฒนธรรมจีน พระพุทธศาสนาในสิบสองปันนาได้สูญหายไป ชาวไทลื้อในหมู่บ้านได้พากันนำพระคัมภีร์ของวัดไปซุกซ่อน แล้วทำทีปล่อยให้เป็นวัดร้าง โดยนำวัวควายมาผูกเลี้ยงไว้ในวัดและอุโบสถ เหมือนไม่ได้เคารพศรัทธา วัดแห่งนี้จึงรอดพ้นจากการถูกเผาทำลายมาได้ จนวัดกลับมาฟื้นฟูอีกครั้งเมื่อ พ.ศ. 2519
ป้ายของวัดมีระบุประวัติการบูรณปฏิสังขรณ์ โดยได้รับการอนุเคราะห์จากไทย เมื่อวันที่ 22 เมษายน พ.ศ. 2540 กระทรวงการต่างประเทศ บริจาคเงิน 225,800 หยวน สมทบการซ่อมแซมวิหาร นายมีชัย ฤชุพันธุ์บริจาค 198,888 หยวน สมทบการซ่อมแซมวิหาร ก่อสร้างกำแพงกับซุ้มประตูใหญ่ และจัดซื้อที่เพื่อสร้างอุโบสถหลังใหม่
==อ้างอิง==
มหาราชฐานสุทธาวาส
สิ่งก่อสร้างในมณฑลยูนนาน
ชาวไทลื้อ
เชียงรุ่ง
พิพิธภัณฑสถานแห่งชาติ พิมาย

พิพิธภัณฑสถานแห่งชาติ พิมาย เป็นพิพิธภัณฑ์หลักของภาตะวันออกเฉียงเหนือตอนล่าง ตั้งอยู่ถนนท่าสงกรานต์ ตำบลในเมือง อำเภอพิมาย จังหวัดนครราชสีมา ภายในจัดแสดงโบราณวัตถุ ศิลปวัตถุทางด้านโบราณคดี ของภาคตะวันออกเฉียงเหนือ
== ประวัติ ==
พ.ศ.2507 มีการดำเนินการขุดแต่งบูรณะปราสาทพิมาย จึงนำโบราณวัตถุที่ขุดค้น มาจัดแสดงเป็นพิพิธภัณฑสถานกลางแจ้งร่วมกับโบราณวัตถุที่ได้จากการ เก็บรวบรวมจากจังหวัดต่างๆ ในเขตภาคตะวันออกเฉียงเหนือ ในความดูแลของกองโบราณคดี กรมศิลปากร
พ.ศ.2518 ได้โอนพิพิธภัณฑสถานมาอยู่ในความรับผิดชอบของกองพิพิธภัณฑสถานแห่งชาติ เป็นพิพิธภัณฑสถานแห่งชาติประจำภาคตะวันออกเฉียงเหนือตอนล่าง
พ.ศ.2532 กรมศิลปากร ดำเนินการปรับปรุงพิพิธภัณฑสถานแห่งชาติ พิมาย ให้ถูกต้องตามหลักพิพิธภัณฑสถานวิทยา โดยการจัดสร้างอาคารจัดแสดง สำนักงานและห้องประชุม โดยได้เสนอของบประมาณโครงการน้ำพระทัยจากในหลวง ต่อจากนั้นก็ได้รับงบประมาณอย่างต่อเนื่องมาจนกระทั่ง ดำเนินการจัดแสดงนิทรรศการถาวรแล้วเสร็จ
วันที่ 4 สิงหาคม พ.ศ.2536 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด พิพิธภัณฑสถานแห่งชาติ พิมาย อย่างเป็นทางการ
== พื้นที่จัดแสดง ==
พิพิธภัณฑสถานแห่งชาติ พิมาย เป็นแหล่งรวบรวมองค์ความรู้ด้านประวัติศาสตร์ โบราณคดี และจัดแสดงรากฐานและพัฒนาการของวัฒนธรรมอีสานตอนล่าง แถบลุ่มแม่น้ำมูล-แม่น้ำชี ในจังหวัดนครราชสีมา ชัยภูมิ และบุรีรัมย์ ตั้งแต่สมัยก่อนประวัติศาสตร์ เมื่อประมาณ 3,000 ปี มาแล้วจนถึงสมัยปัจจุบัน
ส่วนที่ 1 อาคารจัดจัดแสดงชั้นบน
จัดแสดงเรื่องพัฒนาการของสังคมในดินแดนแถบอีสานตอนล่าง รวมถึงรากฐานการกำเนิดวัฒนธรรม ซึ่งมีมาจากความเชื่อด้านต่างๆ ตั้งแต่สมัยก่อนประวัติศาสตร์จนถึงปัจจุบัน
ส่วนที่ 2 อาคารจัดแสดงชั้นล่าง
จัดแสดงโบราณวัตถุศิลปะเขมรในเขตอีสานตอนล่าง
ส่วนที่ 3 อาคารจัดแสดงศิลาจำหลัก
จัดแสดงโบราณวัตถุ ซึ่งเป็นองค์ประกอบทางสถาปัตยกรรมหินทราย ซึ่งเป็นส่วนประกอบของปราสาทหินในเขตอีสานตอนล่าง
== อ้างอิง ==
พิพิธภัณฑ์ในจังหวัดนครราชสีมา
พิมาย
สิ่งก่อสร้างในอำเภอพิมาย
สิ่งก่อสร้างตั้งแต่ พ.ศ. 2536
อิญญากิ เปญญา

อิกนาซิโอ "อิญญากิ" เปญญา โซตอร์เรส (Ignacio "Iñaki" Peña Sotorres; เกิด 2 มีนาคม ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตู ให้กับบาร์เซโลนา สโมสรในลาลิกา
== สโมสรอาชีพ ==
===บาร์เซโลนา===
เปญญาเกิดในอาลิกันเต แคว้นบาเลนเซีย เขาเริ่มต้นอาชีพกับทีมเยาวชนของสโมสรอาลิกันเตใน ค.ศ. 2004 ขณะมีอายุเพียง 5 ขวบ 5 ปีต่อมาเขาย้ายไปบิยาร์เรอัล ก่อนที่ใน ค.ศ. 2012 (เมื่ออายุ 13 ปี) เขาจะย้ายไปศูนย์ฝึกฟุตบอลลามาซิอาของบาร์เซโลนา เขายังเป็นส่วนหนึ่งของทีมที่ชนะเลิศยูฟ่ายูธลีก ฤดูกาล 2017–18 โดยได้ลงเล่นในรอบชิงชนะเลิศซึ่งเอาชนะเชลซี 0–3
ในวันที่ 16 เมษายน ค.ศ. 2018 เปญญาต่อสัญญาฉบับใหม่กับบาร์เซโลนาไปอีกสามฤดูกาล โดยมีตัวเลือกในการขยายออกไปได้อีกสองปี ต่อมาเขาได้เลื่อนขั้นสู่ทีมสำรองของสโมสรในเซกุนดาดิบิซิออน เบ ในช่วงก่อนเริ่มฤดูกาล 2018–19 และได้ลงเล่นนัดแรกในวันที่ 6 ตุลาคม ค.ศ. 2018 ในนัดที่เสมอกับเซเด อัตเลติโก บาเลอาร์เรส 1–1 ตลอด 90 นาที
ในวันที่ 30 ตุลาคม ค.ศ. 2018 เปญญามีชื่อติดทีมชุดใหญ่เป็นครั้งแรกเพื่อแข่งขันโกปาเดลเรย์ รอบ 32 ทีมสุดท้าย พบกับกุลตูรัลอีเดปอร์ติบาเลโอเนซา นัดแรกซึ่งออกไปเยือน ในฐานะตัวสำรองของยัสเปอร์ ซิลเลิสเซิน โดยเขาเป็นตัวสำรองที่ไม่ได้ลงเล่น ทีมของเขาเอาชนะไป 1–0 นอกจากนี้ เขายังปรากฏตัวบนม้านั่งสำรองในบางโอกาสระหว่างฤดูกาล ในช่วงระหว่างที่มาร์ค-อันเดร แทร์ สเตเกิน ได้รับบาดเจ็บ และยัสเปอร์ ซิลเลิสเซิน ได้เล่นเป็นตัวจริงแทน
===กาลาทาซาไร (ยืมตัว)===
ในวันที่ 31 มกราคม ค.ศ. 2022 เปญญาย้ายร่วมทีมกาลาทาซาไร สโมสรในประเทศตุรกี จนถึงวันสิ้นสุดของส่วนที่เหลือของฤดูกาล เขาได้ลงสนามเป็นนัดแรกในอีกเจ็ดวันถัดมาในนัดที่ออกไปเยือนอลันยาสปอร์ โดยเสมอกัน 1–1 ในวันที่ 10 มีนาคม เขายังได้ลงเล่นเป็นตัวจริงในยูฟ่ายูโรปาลีก รอบ 16 ทีมสุดท้าย นัดแรก พบกับบาร์เซโลนา ต้นสังกัดเดิมของเขาที่กัมนอว์ ช่วยให้ทีมเสมอ 0–0 แม้เจ้าบ้านจะมีโอกาสทำประตูถึง 14 ครั้ง ก่อนที่ทีมของเขาจะแพ้ในนัดที่สองที่ประเทศตุรกี 2–1 ทำให้ตกรอบไปในที่สุด
===กลับสู่ บาร์เซโลนา===
หลังหมดช่วงการยืมตัวไปกาลาซาทาไร เขาได้กลับมาร่วมทีมบาร์เซโลนาในฐานะผู้รักษาประตูสำรองของมาร์ค-อันเดร แทร์ สเตเกิน และได้ลงเล่นในนัดอย่างเป็นทางการกับทีมชุดใหญ่ครั้งแรก และได้ลงเล่นเป็นตัวจริงในวันที่ 2 พฤศจิกายน ค.ศ. 2022 ในยูฟ่าแชมเปียนส์ลีก รอบแบ่งกลุ่ม นัดสุดท้าย ซึ่งเอาชนะวิกตอเรียเปิลเซ็ญ 2–4 ที่สาธารณรัฐเช็ก
==สถิติอาชีพ==
== เกียรติประวัติ ==
บาร์เซโลนา
ลาลิกา: 2018–19
โกปาเดลเรย์: 2020–21
ยูฟ่ายูธลีก: 2017–18
สเปน อายุไม่เกิน 17 ปี
ฟุตบอลชิงแชมป์แห่งชาติยุโรปรุ่นอายุไม่เกิน 17 ปี รองชนะเลิศ: 2016
==อ้างอิง==
== แหล่งข้อมูลอื่น ==
บุคคลที่เกิดในปี พ.ศ. 2542
บุคคลที่ยังมีชีวิตอยู่
นักฟุตบอลชาวสเปน
ผู้รักษาประตูฟุตบอล
นักฟุตบอลเยาวชนทีมชาติสเปน
นักฟุตบอลต่างชาติในลีกตุรกี
ผู้เล่นสโมสรฟุตบอลบาร์เซโลนาอัตเลติก
ผู้เล่นสโมสรฟุตบอลบาร์เซโลนา
นักฟุตบอลกาลาทาซาไรสปอร์คูลือบือ
ผู้เล่นในเซกุนดาดิบิซิออน เบ
ผู้เล่นในปริเมราดิบิซิออนเอร์เรเฟฟ
ผู้เล่นในซือเปร์ลีก
ทางหลวงแผ่นดินหมายเลข 3319

ทางหลวงแผ่นดินหมายเลข 3319 (สายโกรกพระ – ทัพทัน) เป็นทางหลวงแผ่นดินที่เชื่อมต่อจังหวัดนครสวรรค์ และ จังหวัดอุทัยธานี มีระยะทางตลอดทั้งสาย 24.453 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้น บน ทางหลวงแผ่นดินหมายเลข 3005 และ ทางหลวงชนบท นว.1111 ตำบลโกรกพระ อำเภอโกรกพระ ไปทางทิศตะวันตกเฉียงใต้ ผ่านแยกแก้วตา ตัดกับทางหลวงแผ่นดินหมายเลข 3220 ที่ตำบลเนินกว้าว เข้าสู่เขตอำเภอทัพทัน จังหวัดอุทัยธานี แล้วไปสิ้นสุดที่แยกโกรกพระ ตัดกับทางหลวงแผ่นดินหมายเลข 3013 ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงนครสวรรค์ที่ 1 และ แขวงทางหลวงอุทัยธานี
== รายชื่อทางแยก ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
3319
4-3319
ถนนในจังหวัดนครสวรรค์
ถนนในจังหวัดอุทัยธานี
คุณพนักงานคะ รับน้องผีไปช่วยเยียวยาไหมคะ

คุณพนักงานคะ รับน้องผีไปช่วยเยียวยาไหมคะ  เป็นซีรีส์มังงะญี่ปุ่นโดยอิมาริ อาริตะ เดิมเริ่มเผยแพร่ออนไลน์ทางทวิตเตอร์ในเดือนกุมภาพันธ์ พ.ศ. 2562 ต่อมาได้ตีพิมพ์ในนิตยสารโชเน็งกังกังรายเดือน นิตยสารมังงะแนวโชเน็งของสแควร์เอนิกซ์ตั้งแต่เดือนสิงหาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศระหว่างเดือนเมษายนถึงมิถุนายน พ.ศ. 2565
== ตัวละคร ==
== อ้างอิง ==
== แหล่งข้อมูลอื่น ==
คุณพนักงานคะ รับน้องผีไปช่วยเยียวยาไหมคะ ที่โชเน็งกังกังรายเดือน 
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2565
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโชเน็ง
โปรเจกต์นัมเบอร์ไนน์
เฟิร์ส เพจ โปร
กังกังคอมิกส์
วัดใหม่สุวรรณคีรี

วัดใหม่สุวรรณคีรี เป็นวัดไทยสังกัดคณะสงฆ์ฝ่ายมหานิกาย ตั้งอยู่ที่อำเภอตุมปัต รัฐกลันตัน ประเทศมาเลเซีย ปัจจุบันมีพระวิจารณญาณมุนี (ครน ปุณฺณสุวณฺโณ) ดำรงตำแหน่งเจ้าอาวาส เป็นหนึ่งใน 4 วัดที่กระทรวงการท่องเที่ยวมาเลเซียจัดให้อยู่ในกลุ่มท่องเที่ยว ใช้เวลาเดินทางจากโกตาบารูมาถึงวัดราว 30 นาที
วัดใหม่สุวรรณคีรี หรือ วัดเขาดิน น่าจะสร้างหรือบูรณะไล่เลี่ยกับวัดมัชฌิมาราม หากยึดปีตามอุโบสถวัดมัชฌิมาราม มีจารึกว่าบูรณะเมื่อ พ.ศ. 2474 อุโบสถหลังเก่าที่เพิ่งจะได้รับการบูรณะปฏิสังขรใหม่ มีสถาปัตยกรรมไทยประเพณี หลังคา 2 ซ้อน 3 ตับ รูปแบบหลังคาเช่นนี้น่าจะได้รับอิทธิพลจากอุโบสถวัดในอำเภอตากใบ จังหวัดนราธิวาส เช่นอุโบสถวัดชลธาราสิงเหและอุโบสถวัดโคกมะเฟือง สถาปัตยกรรมที่มีชื่อเสียงของวัด คือ อุโบสถสร้างอยู่บนเรือพญานาค อุโบสถหลังใหม่มีพิธีตัดหวายฝังลูกนิมิต เมื่อวันที่ 23 สิงหาคม พ.ศ. 2556
==อ้างอิง==
ใหม่สุวรรณคีรี
ศาสนสถานในรัฐกลันตัน
รอยเลื่อนฟูโกซุ

รอยเลื่อนฟูโกซุ  เป็นรอยเลื่อนในจังหวัดไอจิ ประเทศญี่ปุ่น ซึ่งเป็นรอยเลื่อนที่ทำให้เกิดแผ่นดินไหวในมิกาวะ ค.ศ. 1945 มีความยาว 28 กิโลเมตร (ใต้ทะเล 10 กิโลเมตร) ไปยังนิชิโอะ  และทอดยาวไปอีก 20 กม. จากนั้นเชื่อมต่อกับรอยเลื่อนโยโกซูกะ
== แหล่งข้อมูลอื่น ==
รูปแบบรอยเลื่อนฟูโกซุ
== ระเบียงภาพ ==
== อ้างอิง ==
ฟูโกซุ
ภูมิศาสตร์จังหวัดไอจิ
วัดปิบผลิวัน

วัดปิบผลิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส  มีที่ดินตั้งวัดเนื้อที่ 16 ไร อาณาเขต บริเวณวัดกว้างยาวด้านละ 160 เมตร
==ประวัติ==
วัดปิบผลิวันสร้างขึ้นเป็นวัดเมื่อประมาณ พ.ศ. 2380 เดิมนามว่า วัดตะปัง ได้รับพระราชทานวิสุงคามสีมาเมื่อประมาณ พ.ศ. 2385 เขตวิสุงคามสีมากว้าง 19.15 เมตร ยาว 24 เมตร และปรากฏหลักฐานว่าพระอธิการพุดได้ขอพระราชทานวิสุงคามสีมาผ่านทางเจ้าเมืองกลันตัน และพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานวิสุงคามสีมาเมื่อวันที่ 11 สิงหาคม พ.ศ. 2441
==อาคารเสนาสนะ==
อาคารเสนาสนะที่สำคัญ ได้แก่ อุโบสถออกแบบโดยพระวินัยธรรม (จุ้ย) มีลักษณะเป็นเครื่องก่อทรงโรง ขนาด 4 ห้อง มีเฉลียงรอบ ด้านหน้ามีประตู 3 ช่อง ซุ้มประตูเป็นปูนปั้น เขียนสีประดับกระจก ซุ้มหน้าต่างเป็นปูนปั้นประดับกระจก มีรูปแบบเป็นทรงมณฑปยอดเจดีย์ย่อมุมไม้สิบสอง เครื่องลำยองเป็นไม้จำหลัก มีบราลีตลอดสันหลังคา หน้าบันด้านทิศตะวันออกเป็นปูนปั้นเขียนสีรูปเทพนมอยู่ตรงกลาง ล้อมรอบด้วยลวดลายพันธุ์พฤกษา ส่วนหน้าบันด้านทิศตะวันตกเป็นปูนปั้นเขียนสีรูปพระอินทร์ทรงช้างเอราวัณ ล้อมรอบด้วยลายพันธุ์พฤกษา ภายในมีพระประธานปูนปั้นลงรักปิดทองปางสมาธิ ประทับนั่งบนพุทธบัลลังก์ ด้านหลังเขียนด้วยลายเรือนแก้วประดับด้วยกอไม้เป็นฉากหลัง
กุฏิ 2 ชั้น มีหลังคาปีกนกลดชั้นและมีหลังคาลาดจากตัวเรือนชั้นบนลงมาอีกชั้นหนึ่ง ด้านหน้ากุฏิทำมุขจั่วรับทางเข้าหลัก หลังคามุงด้วยกระเบื้องดินเผาและประดับด้วยปูนปั้น ส่วนตัวเรือนเป็นผนังไม้กระดานแบบตีซ้อนเกร็ดและมีการประดับตัวเรือนด้วยการประดับด้วยไม้แกะสลักฉลุลายที่ผนังภายนอกตัวเรือนและประดับเป็นช่องลม ส่วนหน้าต่างและลายฉลุบางส่วนตกแต่งด้วยการทาสีแดงและสีเหลือง
วิหารกว้าง 5.15 เมตร ยาว 12.50 เมตร โครงสร้างคอนกรีตและไม้ ศาลาการเปรียญกว้าง 9 เมตร ยาว 14.60 เมตร โครงสร้างคอนกรีตและไม้กุฏิสงฆ์จำนวน 5 หลัง โครงสร้างเป็นอาคารไม้ 4 หลัง ครึ่งตึกครึ่งไม้ 1 หลัง หอระฆัง เป็นอาคารคอนกรีตเสริมไม้ และศาลาไม้อยู่ข้างอุโบสถ ลักษณะสถาปัตยกรรมท้องถิ่น ยกพื้น ประดับช่อฟ้า ใบระกา หางหงส์ปูนปั้น
==อ้างอิง==
ปิบผลิวัน
โบราณสถานในจังหวัดนราธิวาส
เทือกเขาเดวะ

เทือกเขาเดวะ  เป็นเทือกเขาที่ทอดยาวไปทางทิศเหนือและทิศใต้ ตั้งอยู่ทางทิศตะวันตกของภูมิภาคโทโฮกุ ประเทศญี่ปุ่น มีอาณาเขตครอบคลุมจังหวัดอาโอโมริ จังหวัดอากิตะ และจังหวัดยามางาตะยอดเขาที่สูงที่สุดคือภูเขาโจไกมีความสูง 2,236 เมตร
ในปัจจุบันเทือกเขาแห่งนี้เป็นที่สนใจจากพิธีกรรมอากิโนมิเนะ (秋の嶺 "จุดสูงสุดของฤดูใบไม้ร่วง") ซึ่งสังเกตุได้จากศาลเจ้าบนภูเขาฮากูโระของลัทธิชูเง็นโด
== อ้างอิง ==
ภูมิศาสตร์จังหวัดอาโอโมริ
ภูมิศาสตร์จังหวัดยามางาตะ
ภูเขาในจังหวัดอากิตะ
บ้านห้วยบง

หมู่บ้านห้วยบง หรือตลาดห้วยบง แบ่งการปกครองออกเป็น 3 หมู่บ้าน คือ บ้านห้วยบง บ้านทรัพย์สมบูรณ์ และบ้านโปร่งใหญ่ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
== ประวัติของหมู่บ้าน ==
หมู่บ้านห้วยบง เดิมคือ หมู่ที่ 18 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านห้วยบงจึงถูกโอนมาเป็นหมู่ที่ 1 ตำบลห้วยบง
เนื่องจากบ้านห้วยบงมีพื้นที่และประชากรมาก จึงมีการแยกพื้นที่บางส่วนออกเป็น บ้านทรัพย์สมบูณ์ หมู่ที่ 15 และ บ้านโปร่งใหญ่ หมู่ที่ 20 ดังเช่นในปัจจุบัน
== ประชากร ==
หมู่บ้านห้วยบง บ้านทรัพย์สมบูรณ์ และบ้านโปร่งใหญ่ มีประชากรรวมทั้งหมด 1,654 คน แบ่งเป็น ชาย 837 คน หญิง 817 คน
ข้อมูล ณ สิ้นปี 2564
== สถานที่สำคัญ ==
วัด 
วัดห้วยบง
โรงเรียน 
โรงเรียนบ้านห้วยบง
โรงเรียนมัธยมหลวงพ่อคูณ ปริสุทฺโธ
สถานีตำรวจ 
สถานีตำรวจภูธรหินดาด
โรงพยาบาล 
โรงพยาบาลส่งเสริมสุขภาพตำบลห้วยบง
อื่น ๆ 
การไฟฟ้าส่วนภูมิภาค สาขาย่อยห้วยบง
สวนป่าด่านขุนทด
== อ้างอิง ==
บ้านห้วยบง
ห้วยบง